[{"text_idx": "#000001", "text": "Croeso cynnes i\u2019n Pencampwyr Digidol Myfyrwyr a ymunodd a\u0302\u2019r Ti\u0302m Sgiliau Digidol ar ddechrau mis Medi! Fe fydd y tri yn gweithio gyda ni drwy gydol y flwyddyn academaidd i annog myfyrwyr ar draws y brifysgol i ddatblygu eu sgiliau digidol ac i roi mewnwelediadau gwerthfawr i\u2019r cymorth y mae myfyrwyr ei eisiau."}, {"text_idx": "#000002", "text": "\u201cHelo! Noel ydw i ac rwy\u2019n fyfyriwr Geneteg israddedig sydd a\u0302 diddordeb arbennig mewn meddygaeth bersonol. Rwyf hefyd yn gerddor ac yn mwynhau bod yn greadigol yn y gwaith, boed hynny mewn labordy neu stiwdio recordio. Mae fy niddordebau\u2019n cynnwys peintio, dylunio mewnol, cerddoriaeth fyw, teithiau ffordd, teithiau natur, chwilota a choginio. Rwyf hefyd yn casglu recordiau a ffigurynnau ysbrydion."}, {"text_idx": "#000003", "text": "Fe wnes i gais am ro\u0302l Pencampwr Digidol Myfyrwyr er mwyn cymryd rhan mewn gwaith creadigol ac ystyrlon a datblygu fy sgiliau digidol ymhellach. Rwy\u2019n angerddol am brofiad myfyrwyr yn y brifysgol ac yn chwilfrydig ynghylch goblygiadau iechyd a chymdeithasol bywyd digidol. Edrychaf ymlaen at gefnogi\u2019r Ti\u0302m Sgiliau Digidol, yn arbennig wrth gefnogi lles digidol.\u201d"}, {"text_idx": "#000004", "text": "\u201cHelo, Joel Williams ydw i, rydw i\u2019n fyfyriwr yn y 3edd flwyddyn yn astudio Daearyddiaeth. Fy meysydd o ddiddordeb yw folcanoleg ac effeithiau newid yn yr hinsawdd, gan ganolbwyntio ar sut mae\u2019r ddau yn effeithio ar bobl. Fe wnes i gais i fod yn Bencampwr Digidol Myfyrwyr oherwydd roedd yn rhoi cyfle i mi adeiladu ar fy sgiliau digidol fy hun a gwella\u2019r profiad i fyfyrwyr ym Mhrifysgol Aberystwyth."}, {"text_idx": "#000005", "text": "Ers fy ail flwyddyn rwyf wedi bod yn Gynrychiolydd Academaidd ar gyfer fy adran. Rwyf wedi mwynhau\u2019r ro\u0302l hon yn fawr gan ei bod wedi galluogi i mi a\u2019m cyfoedion leisio ein barn i\u2019r Brifysgol ac yna gweld canlyniadau pendant hyn. Mae fy niddordebau\u2019n cynnwys, tynnu lluniau tirweddau a bywyd gwyllt, nofio (fel arfer mewn pwll nofio), a than yn ddiweddar roeddwn i\u2019n chwarae pe\u0302l-droed Americanaidd i\u2019r Brifysgol.\u201d"}, {"text_idx": "#000006", "text": "\u201cHelo, Laurie ydw i ac rydw i yn fy mhedwaredd flwyddyn yn astudio gradd Cadwraeth Bywyd Gwyllt. Rwy\u2019n edrych ymlaen at weithio gyda\u2019r Ti\u0302m Sgiliau Digidol eto eleni fel Pencampwr Digidol Myfyrwyr sy\u2019n dychwelyd. Fe wnes i fwynhau\u2019r ro\u0302l y llynedd yn fawr iawn a sut y gwnaeth fy helpu i ddatblygu sgiliau cyfathrebu a chreadigrwydd digidol yn ogystal a\u0302\u2019m gwthio y tu hwnt i\u2019m cilfan gysurus wrth arwain grwpiau ffocws a chynnal cyfweliadau. Rwy\u2019n gobeithio parhau i ddysgu sgiliau newydd eleni ac rwy\u2019n edrych ymlaen yn fawr at weithio ochr yn ochr a\u0302 dau bencampwr newydd!\u201d"}, {"text_idx": "#000007", "text": "\ud83d\udd14 Dilynwch ein categori Pencampwyr Digidol Myfyrwyr i gael yr wybodaeth ddiweddaraf am yr holl gynnwys cyffrous y bydd y pencampwyr yn ei gyhoeddi ar ein blog drwy gydol y flwyddyn, a hefyd ar draws sianeli cyfryngau cymdeithasol Gwasanaethau Gwybodaeth!"}, {"text_idx": "#000009", "text": "Rydym yn falch o gyhoeddi lansiad Hanfodion Digidol ar gyfer addysgu GG, safle Blackboard Learn Ultra newydd sydd wedi\u2019i gynllunio i gefnogi staff addysgu newydd ym Mhrifysgol Aberystwyth."}, {"text_idx": "#000010", "text": "Mae\u2019r safle hwn yn dwyn ynghyd yr holl gyngor a gwybodaeth ddefnyddiol o Wasanaethau Gwybodaeth y bydd ei hangen ar staff addysgu newydd, gan sicrhau eu bod yn cael eu paratoi\u2019n \u2018ddigidol\u2019 ar gyfer addysgu. P\u2019un ai yw hynny\u2019n arweiniad ar ddefnyddio OneDrive i storio gwaith; sut i osod modiwl newydd yn Blackboard Learn Ultra; neu ddod o hyd i ganllawiau ar gipio darlithoedd."}, {"text_idx": "#000011", "text": "Gyda rhestr wirio ddefnyddiol a mynediad awtomatig i bawb drwy Blackboard Learn Ultra, gobeithiwn y bydd y safle\u2019n arbed amser gwerthfawr i staff, yn ogystal a\u0302 bod yn adnodd defnyddiol i holl staff adrannol."}, {"text_idx": "#000012", "text": "Edrychwch ar y cyflwyniad i\u2019r safle Blackboard i ddysgu sut mae cychwyn arni."}, {"text_idx": "#000014", "text": "Os oes gennych unrhyw gwestiynau, neu os hoffech roi adborth am y safle, cysylltwch a\u0302\u2019r Ti\u0302m Sgiliau Digidol (digi@aber.ac.uk)."}, {"text_idx": "#000018", "text": "Beth sydd angen i mi ei wneud os oes gen i gynnwys LinkedIn Learning wedi\u2019i ymgorffori yn fy modiwlau Blackboard Learn Ultra presennol?"}, {"text_idx": "#000021", "text": "Beth yw manteision y fersiwn newydd?"}, {"text_idx": "#000022", "text": "Bydd ymgorffori cynnwys yn arbed amser i staff, gan y bydd yn tynnu teitl a disgrifiad y cynnwys trwyddo i\u2019ch modiwl yn awtomatig.\nGall staff chwilio am gynnwys LinkedIn Learning yn uniongyrchol o Blackboard Learn Ultra.\nYn flaenorol, dim ond cyrsiau LinkedIn Learning oedd yn gallu cael eu hymgorffori o fewn modiwlau, ond mae\u2019r fersiwn newydd yn caniata\u0301u i fathau eraill o gynnwys o LinkedIn Learning, gan gynnwys fideos, ffeiliau sain, a Llwybrau Dysgu, gael eu hymgorffori.\nBydd myfyrwyr yn gallu gweld y cynnwys yn uniongyrchol yn Blackboard Learn Ultra, heb orfod mewngofnodi i LinkedIn Learning ar waha\u0302n."}, {"text_idx": "#000024", "text": "Mae\u2019r fideo isod (dim sain) yn dangos pa mor hawdd fydd hi i fyfyrwyr gael mynediad at gynnwys LinkedIn Learning o fewn Blackboard Learn Ultra os ydynt wedi\u2019u hymgorffori gan ddefnyddio\u2019r offeryn newydd."}, {"text_idx": "#000027", "text": "Mae Cysill yn rhan o becyn meddalwedd iaith y gallwch ei lawrlwytho i\u2019ch cyfrifiadur o\u2019r enw Cysgliad, a bydd Cysill yn medru adnabod a chywiro gwallau Cymraeg yn eich testun. Gallwch ddefnyddio\u2019r fersiwn ar-lein o Cysill, ond gallwch wirio\u2019ch testun yn llawer haws drwy lawrlwytho\u2019r ap (sut ydw i\u2019n gwneud hynny?)."}, {"text_idx": "#000028", "text": "Ar o\u0302l i chi lawrlwytho ap Cysill, edrychwch ar y fideo isod neu dilynwch y cyfarwyddiadau hyn:"}, {"text_idx": "#000029", "text": "Agorwch ap Cysill a\u2019ch dogfen Word (neu ble bynnag mae eich testun Cymraeg)\nAmlygwch y testun rydych chi am i Cysill ei wirio\nTeipiwch Ctrl + Alt+ W ar eich bysellfwrdd (bydd hyn yn copi\u0308o a gludo eich testun yn uniongyrchol i mewn i Cysill)\nGwiriwch yr holl wallau y mae\u2019r ap yn awgrymu bod angen newid\nCliciwch Cywiro os ydych chi\u2019n hapus a\u0302 chywiriad y mae\u2019r ap yn ei awgrymu\nUnwaith y byddwch wedi gweithio trwy\u2019r holl awgrymiadau, bydd yr ap yn copi\u0308o a gludo\u2019r testun wedi\u2019i gywiro yn awtomatig yn o\u0302l i\u2019ch dogfen Word"}, {"text_idx": "#000030", "text": "I ddilyn ein TipiauDigi, tanysgrifiwch i\u2019n Blog Sgiliau Digidol. Neu, gallwch hefyd ddilyn y dudalen hon, lle bydd TipDigi newydd yn cael ei ychwanegu bob wythnos!"}, {"text_idx": "#000032", "text": "Bydd y Ti\u0302m Sgiliau Digidol yn cynnal sesiynau hyfforddi ym mis Medi ar gyfer staff academaidd a fydd yn cefnogi eu myfyrwyr i adolygu eu hadroddiadau Offeryn Darganfod Digidol, a fydd yn hwyluso sgyrsiau gyda myfyrwyr am eu sgiliau digidol yn gyffredinol."}, {"text_idx": "#000033", "text": "Bydd sesiynau ar-lein ar gael yn Gymraeg a Saesneg ar y dyddiadau canlynol:"}, {"text_idx": "#000037", "text": "Fe wnaeth y Pencampwr Digidol Myfyrwyr gwrdd a\u0302 grwpiau o fyfyrwyr yn ystod mis Mawrth 2023 i gasglu eu barn ar LinkedIn Learning, platfform dysgu ar-lein sydd ar gael am ddim i holl fyfyrwyr a staff PA."}, {"text_idx": "#000038", "text": "Cymerwch gip ar y ffeithlun isod i ddysgu mwy am farn ein myfyrwyr o\u2019r platfform \u2013 gweler fersiwn testun o\u2019r ffeithlun yma."}, {"text_idx": "#000039", "text": "Syniadau ac awgrymiadau Microsoft PowerPoint \ud83d\udca1"}, {"text_idx": "#000041", "text": "Fel Microsoft Word, mae PowerPoint yn rhaglen Microsoft arall yr ydych chi fwy na thebyg wedi\u2019i defnyddio o\u2019r blaen. Gall cynllunio ar gyfer rhoi cyflwyniad fod yn dasg frawychus i rai, oherwydd nid yn unig y mae\u2019n rhaid i chi siarad o flaen eich cyd-fyfyrwyr, ond bydd eich cyflwyniad PowerPoint hefyd yn cael ei arddangos ar sgrin fawr. Ond, peidiwch a\u0302 phoeni oherwydd bydd gan y blogbost hon rai awgrymiadau a thriciau gwerthfawr i\u2019ch helpu i droi cyflwyniad da yn gyflwyniad GWYCH!"}, {"text_idx": "#000043", "text": "Os yw\u2019ch cyflwyniad yn gofyn i chi ddangos data o ddogfen Microsoft Excel sy\u2019n bodoli eisoes, mae ffordd hawdd o\u2019i arddangos o fewn PowerPoint."}, {"text_idx": "#000044", "text": "Ar y sleid yr ydych am i\u2019ch data ymddangos arni, ewch i Insert > Object\nBydd hyn yn mewnosod y data a\u2019r siart yn awtomatig o\u2019ch dogfen Microsoft Excel\nGallwch olygu\u2019r data hwn yn uniongyrchol yn eich dogfen PowerPoint trwy glicio ddwywaith ar y siart ar eich sleid\nCliciwch y tu allan i\u2019r siart pan fyddwch chi wedi gorffen, a bydd PowerPoint yn cynhyrchu siart gyda\u2019ch data Excel!"}, {"text_idx": "#000047", "text": "Rydym yn edrych i benodi dau Bencampwr Digidol Myfyrwyr i weithio yn ein Ti\u0302m Sgiliau Digidol am gyfanswm o 25 wythnos (5 awr yr wythnos ar Gyflog Gradd 2) y flwyddyn academaidd nesaf, gan ddechrau ym mis Medi 2023."}, {"text_idx": "#000048", "text": "Bydd y Pencampwyr Digidol Myfyrwyr yn cefnogi gwaith y Ti\u0302m Sgiliau Digidol drwy annog myfyrwyr eraill i fanteisio ar amryw o adnoddau i\u2019w cefnogi i ddatblygu eu sgiliau digidol. Bydd hefyd gofyn iddynt ddarparu persbectif gwerthfawr ar faterion sy\u2019n ymwneud a\u0302 chefnogi datblygiad sgiliau digidol myfyrwyr yn gyffredinol."}, {"text_idx": "#000049", "text": "Dyma beth oedd gan ein dau Bencampwr Digidol Myfyrwyr presennol i\u2019w ddweud am eu profiadau yn y ro\u0302l eleni:"}, {"text_idx": "#000050", "text": "\u201cMae fy mlwyddyn ddiwethaf yn gweithio fel Pencampwr Digidol Myfyrwyr wedi bod yn ddiddorol iawn, yn werth chweil ac yn rhywbeth hollol wahanol i mi. Roeddwn i\u2019n chwilio am rywbeth i\u2019w wneud ochr yn ochr a\u0302\u2019m lleoliad ymchwil labordy eleni ac er nad oedd gen i unrhyw brofiad blaenorol mewn sgiliau digidol, neu hyd yn oed diddordeb digidol blaenorol, rwyf wedi ei fwynhau\u2019n fawr iawn. Rwyf wedi bod wrth fy modd yn gallu defnyddio\u2019r swydd fel dihangfa greadigol ac i ddatblygu fy sgiliau dylunio graffig, ond rwyf hefyd wedi datblygu llawer o sgiliau newydd fel arwain grwpiau ffocws a chyfweliadau; dadansoddi profiadau defnyddwyr; dylunio a chynhyrchu cynnwys ar-lein ar gyfer llwyfannau amrywiol; ac ysgrifennu blogbyst. Mae hyblygrwydd y swydd wedi bod yn wych, ac rwy\u2019n edrych ymlaen at barhau i weithio gyda\u2019r ti\u0302m y flwyddyn nesaf (sydd, gyda llaw, yn grw\u0302p o bobl hollol hyfryd), fel newid golygfa o fy ngwaith prifysgol arferol.\u201d"}, {"text_idx": "#000052", "text": "Dyma enghreifftiau o\u2019r gwahanol weithgareddau ac adnoddau y mae\u2019r Pencampwyr Digidol Myfyrwyr wedi\u2019u creu eleni!"}, {"text_idx": "#000053", "text": "Y dyddiad cau ar gyfer y swyddi hyn yw Dydd Llun 31 Gorffennaf 2023. I gael rhagor o wybodaeth ac i wneud cais, ewch i Gwaith Aber. Os nad oes gennych chi gyfrif Gwaith Aber, neu am unrhyw ymholiadau, cysylltwch a\u0302 digi@aber.ac.uk."}, {"text_idx": "#000054", "text": "Adnoddau i\u2019ch helpu i baratoi ar gyfer eich arholiadau"}, {"text_idx": "#000055", "text": "Wrth i ni agosa\u0301u at ddechrau cyfnod yr arholiadau, rydym wedi rhestri amrywiaeth o adnoddau i\u2019ch helpu i wneud y gorau o dechnoleg wrth i chi baratoi ac adolygu ar gyfer eich arholiadau."}, {"text_idx": "#000056", "text": "Mae yna adnoddau ym mhob un o\u2019r chwe chasgliad a fydd yn eich cefnogi chi i wneud y mwyaf o dechnoleg wrth i chi baratoi ar gyfer eich arholiadau"}, {"text_idx": "#000059", "text": "Mae gan y casgliad hwn rai awgrymiadau a chyngor i\u2019ch helpu i adolygu ac astudio ar gyfer eich arholiadau"}, {"text_idx": "#000061", "text": "Gall tymor yr arholiadau fod yn gyfnod heriol i fyfyrwyr. Mae\u2019r casgliad hwn yn cynnig rhai strategaethau a chyngor er mwyn ichi allu rheoli eich straen adeg yr arholiadau"}, {"text_idx": "#000062", "text": "Edrychwch hefyd ar y Cwestiynau a Holir yn Aml am yr arholiadau, ac os oes gennych unrhyw gwestiynau ynghylch unrhyw un o\u2019r adnoddau sydd wedi\u2019u rhestri uchod, cysylltwch a\u0302\u2019r Ti\u0302m Sgiliau Digidol (digi@aber.ac.uk)."}, {"text_idx": "#000063", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000064", "text": "Tanysgrifiwch i'r blog drwy e-bost"}, {"text_idx": "#000065", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000068", "text": "Creu, datrys problemau ac arloesi digidol\nCyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]